Dallas

Dallas er en by i Texas, den niende største byen i USA, og den tredje største byen i Texas. Den er også fylkessete for Dallas County, og en liten del av byen går også inn i nabofylkene Collin, Denton, Rockwall og Kaufman County. Dallas er oppkalt etter USAs ellevte visepresident, George M. Dallas.

Dallas er den største byen i flerkjernebyregionen Dallas/Fort Worth Metroplex (DFW) i det nordlige Texas, som ifølge offisielle estimater hadde en befolkning på over 6 millioner i 2006, og dermed er fjerde størst i USA.

Området som nå er Dallas, ble første gang bosatt av europeere i 1841, og fikk status som by i 2. februar 1856. Byens økonomi er sentrert rundt oljeindustrien, telekommunikasjon, datateknologi, bankvirksomhet og transport. Det er kjernen i det største innenlands byområdet i USA og har ingen navigerbare vannveier til sjøen.In ascending order from the Dallas/Fort Worth Metroplex (in terms of metropolitan population): Chicago via Michigansjøen, Los Angeles via the Pacific Ocean, and New York City via the Atlantic Ocean. Dallas’ prominente posisjon kommer på tross av dette fra dens historiske viktighet som et senter for olje- og bomullsindustrien, dens plassering langs flere jernbanelinjer og dens sterke industrielle og finansielle sektor.Handbook of Texas Online - DALLAS, TX.  By Jackie McElhaney and Michael V. Hazel.  Retrieved on 20. april 2006.

Mellom Dallas og Fort Worth ligger Dallas-Fort Worth International Airport, en av verdens største og mest trafikkerte lufthavner.

 Historie 
Før det spanske imperiet gjorde krav på Texas på 1500-tallet og gjorde det til en del av Ny-Spania, bodde det amerikanske urfolket Caddo i området. Frankrike la også krav på området senere, men i 1819 gjorde Adams–Onis-traktaten Red River til den nordre grensen av Ny-Spania og plasserte offisielt Dallas vel inne på det spanske territoriet.Herbert E. Bolton, “Athanase de Mezieres and the Louisiana-Texas Frontier 1768-1780,” Cleveland: Arthur H Clark Company, 1914.
Området forble under spansk kontroll inntil 1821, da Mexico frigjorde seg fra Spania og området ble en del av den meksikanske staten Coahuila y Tejas. I 1836 brøt Republikken Texas ut av Mexico og ble en uavhengig stat.Handbook of Texas Online - “Republic of Texas.” By Joseph Milton Nance. Retrieved 25. september 2006. Fire år inn i republikkens eksistens, i 1839, gjorde Warren Angus Ferris en landoppmåling i området rundt dagens Dallas. Han skjøt bjørnene, forgiftet ulvene, jaget bort urfolket og gjorde området sikkert for John N. Bryan til å «grunnlegge» byen Dallas i 1841. I 1846 gikk Republikken Texas inn i USA, og Dallas County ble etablert.

 Geografi 
Dallas er hovedsete for Dallas County. Deler av byen ligger også i de tilstøtende fylkene Collin, Denton, Kaufman og Rockwall.

Ifølge United States Census Bureau har byen et totalareal på .   av området er land, og  () er vann. Dallas utgjør  av det større urbane området Dallas/Fort Worth Metroplex. Omtrent  av befolkningen i Texas bor i DFW området.
DFW Metroplex population: 6,003,967 per A  Texas population: 23,507,783 per B; 6,003,967/23,507,753 = 0.24935538 or 25.54%.

 Topografi 
Dallas og de omliggende områdene er hovedsakelig flate. Området ligger mellom 137 og 168 meter over havet. Den vestre kanten av Austin-kalkformasjonen strekker seg opp 61 meter og løper tilnærmet nord–sør gjennom Dallas County. Høydedraget er mest synlig i Oak Cliff-området og de tilliggende byene Cockrell Hill, Cedar Hill, Grand Prairie og Irving. Tydelige variasjoner i terrenget finnes også rett vest i Tarrant County rundt Fort Worth.

Trinity River er en av de større elvene i Texas. Elven går fra Irving inn i vestre Dallas parallelt med Interstate 35E langs Stemmons Corridor for å fortsette langs vestsiden av sentrum og gjennom sørlige Dallas og Pleasant Grove parallelt med Interstate 45, hvor den fortsetter gjennom landlige områder i Dallas County på sin vei mot Houston. Elven er flankert av 15 meter høye bredder for å beskytte byen mot flom.Trinity River Corridor Project  – Dallas Floodway History . (PDF).  Retrieved on 19. oktober 2006.
Elven har blitt behandlet som en dreneringskanal gjennom Dallas’  historie, men etter hvert som Dallas ble et mer postindustrielt samfunn, kom også reaksjonene på mangelen på estetikk og rekreasjonsbruk av elven. Dette resulterte i Trinity River-prosjektet. Prosjektet som startet tidlig i 2000-årene er planlagt ferdigstilt i 2010-årene og vil resultere i innsjøer, nye parkområder og stier, samt transportforbedringer.Trinity River Corridor Project  – FAQs .  Retrieved on 19. oktober 2006.

White Rock Lake er et annet markant landemerke i Dallas. Innsjøen og den omliggende parken er en populær destinasjon for båtfolk, roere, joggere og syklister i området Lakewood/Casa Linda Estates av østre Dallas. Det  m² store Dallas Arboretum and Botanical Garden ligger på den østre bredden av innsjøen.Dallasarboretum.org – Dallas Blooms . Retrieved on 17. april 2006. Bachman Lake rett nordvest for Love Field er en mindre innsjø og park som også benyttes til rekreasjon. Lake Ray Hubbard, en 92 km² stor innsjø, er et stort og populært rekreasjonsområde som ligger som en del av Dallas omkranset av Garland, Rowlett, Rockwall og Sunnyvale.
Lake Ray Hubbard  – the Hook!  Guide to Lone Star Lakes and Lunkers – Lake Ray Hubbard . Retrieved on 17. april 2006. Mountain Creek Lake er en mindre innsjø langs grensen mellom Dallas og Grand Prairie der Naval Air Station Dallas og dens Hensley Field lå inntil de ble lagt ned i september 1998.GlobalSecurity.org – Military – http://www.globalsecurity.org/military/facility/ US Military Facilities] – NAS Dallas / Hensley Field. Retrieved on 17. april 2007. North Lake er en liten innsjø omkranset av Dallas, Irving og Coppell som i hovedsak benyttes som vannreservoar for et nærliggende kraftverk, men i det omliggende området pågår det byfornyelse, da det ligger nær Dallas-Fort Worth International Airport. Planen er ikke godt likt blant de omkransende byene.The Dallas Morning News - 18. mai 2005. “Foes say North Lake development a threat to lifestyle ” by Eric Aasen. Retrieved on 7. april 2006.

 Klima 

Dallas har et subtropisk klima med høy luftfuktighet, men i denne delen av Texas kan man også få varme tørre vinder fra nord og vest om sommeren. Vintrene er generelt milde med en typisk dagstemperatur mellom 10 og 18 ℃ og nattetemperatur mellom −1 og 10 ℃. De kan dog få kaldfronter nordfra som kan sende temperaturen ned under −1 ℃ om natten, disse kalles «Blue Northers». Gjennomsnittlig faller det snø 2–4½ ganger pr. år, og snøfall som blir liggende noen timer hender normalt minst en gang i året. Som oftest smelter snøen i løpet av etterfølgende dag.

Et par ganger i året kommer varm fuktig luft opp sørfra og møter kald tørr luft nordfra. Dette skaper iskaldt regn som ofte resulterer i store problemer i byen, da veiene blir glasert med is. Dagstemperaturer over 18 ℃ er dog heller ikke uvanlige i løpet av vinteren. Totalt sett er været ofte mer ekstremt i Dallas og Texas enn i andre kystliggende områder i USA.

Vår og høst har veldig behagelig vær. Farverike villblomster slik som «Bluebonnet» og «Indian paintbrush» blomstrer om våren og er ofte plantet langs motorveiene i Texas.TXDOT  – Wildflower and Fall Foliage . Retrieved on 17. april 2007.
Været om våren kan være veldig kraftig og stormfullt til tider, men temperaturnivået er normalt mildt. Været i Dallas er også behagelig fra sent i september til tidlig i november, og i motsetning til våren er det som oftest ingen større stormer i denne perioden.

På våren kan kalde fronter bevege seg sydover fra Canada og kollidere med varm fuktig luft fra den mexicanske gulfen. Når disse frontene møtes over Nord-Texas, skapes kraftig tordenvær med spektakulære lynnedslag og til tider mengder av regn, hagl og til tider tornadoer. Over tid er vel tornadoer den største faren for byen. Dallas ble truffet av en kraftig tornado 2. april 1957. Tornadoen var trolig en F3 på Fujitaskalaen.Stormtrack.org – APRIL 2, 1957: DALLAS'S DATE WITH DISASTER   . Retrieved on 17. april 2006. 
28. mars 2000 traff en kraftig tornado sentrum av nabobyen Fort Worth. Denne ødela en mengde vinduer i kontorbygg, deriblant FBIs kontorer. En kraftig tornado traff også Arlington den dagen og ødela endel bolighus. Selv om Dallas ligger i den sørlige delen av «Tornado Alley», så var tornadoene den dagen de kraftigste som hadde vært i Dallas/Fort Worth Metroplex på 50 år.

Dallas ligger på tolvteplass på listen over USAs mest ozonluftforurensede byer ifølge American Lung Association. Dette gjør at byen ligger lenger ned på listen enn byer som Los Angeles og Houston.Lungusa.com  . Retrieved on 2. mars 2006. 
Mye av luftforurensningen i Dallas og DFW Metroplex generelt sett kommer fra et forbrenningsanlegg for farlige materialer i den sørligste forstaden Midlothian samt betonginstallasjoner i nabofylket Ellis County.Downwindersatrisk.org – Pollution in Midlothian   . Retrieved on 17. april 2006. En annen hovedtilfører av luftforurensning er eksos fra biler. På grunn av omfanget til Dallas og de nærliggende områdene er bilen det eneste transportmidlet som blir benyttet.

Den høyeste målte temperatur i Dallas er , og den laveste målte temperatur er . Gjennomsnittlig laveste temperatur er , og høyeste er .
Dallas får ca.  regn pr. år. Mye av dette kommer vår og sommer.

 Arkitektur 
Horisonten til Dallas har flere bygninger på over 200 meter, og byen er regnet som den 15. høyeste byen i verden.Ultrapolis Project – World's Tallest Cities. Numbers for 2004 & 2005, 2006 numbers under development. Retrieved on 22. april 2007.

Den mest synlige arkitekturen i Dallas er moderne og postmoderne arkitektur. Ikoniske eksempler på postmoderne arkitektur er I.M. Peis Fountain Place, Bank of America Plaza, Renaissance Tower og Reunion Tower. Eksempler på postmodernistisk arkitektur inkluderer JPMorgan Chase Tower og Comerica Bank Tower. Mange mindre bygninger er i nygotisk (Kirby Building) og neoklassisk (Davis Building og Wilson Building) stil. En arkitektonisk «hotbed» i Dallas er en strekning av hjem langs Swiss Avenue som inneholder alle mulige varianter av arkitektur fra viktoriansk til neoklassisk.Swissavenue.com    – Retrieved 13. juni 2006.

 Kultur 
Politisk og kulturelt er Dallas en av de mest liberale større byer i Texas. I Dallas er ca. 25% av velgerne konservative mot ca. 54% i byer som Houston og San Antonio. Utenfor byene er prosentandelen konservative velgere enda høyere.
Allikevel er Dallas et høyt profilert senter for de kristenkonservative. Det finnes flere megakirker som har sitt tilholdssted i Dallas og de nærliggende områdene. Det politiske klima er forretningsorientert. TV-serien Dallas har hjulpet til med flere Dallas-stereotyper slik som rike oljebaroner, kvinner med «stort hår» og forretningsmenn som bruker cowboyhatter.

 Politikk 
Dagens Dallas som entitet kan karakteriseres som moderat til liberal. De konservative Republikanerne dominerer den øvre middelklassen i bydelene North Dallas. De mer liberale Demokratene dominerer bydelene som er nærmere sentrum av Dallas samt byens sørlige sektor. Som en fortsettelse av konservatismen i det nordlige Dallas er også byen nord for Dallas hovedsakelig konservativ. Plano, som er den største av forstedene nord for Dallas, ble rangert som den 5. mest konservative byen i USA av The Bay Area Center for Voting Research, basert på stemmetrender til middelaldrende voksne. Selve byen Dallas stemmer dog normalt sett for demokratiske kandidater i lokale, statlige og nasjonale valg.

I 2004 presidentvalget stemte over 75 % av Dallas sine innbyggere for John Kerry i stedet for George W. Bush som rangerte byen som den 32. mest liberale byen i USA utfra prosentandelen. Med en slik høy demokratisk stemmeprosent er andelen av demokrater i Dallas større enn i de normale demokratiske høyborgene som Los Angeles, Milwaukee og Cincinnati.
Fylket Dallas under ett var mer likt delt med 50% til Bush og 49% til Kerry.http://www.uselectionatlas.org/RESULTS/statesub.php?year=2004&fips=48113&f=0&off=0&elect=0
I valget av Dallas County-dommere i 2006 gikk 41 av 42 plasser til Demokratene. I 2004 ble Lupe Valdez valgt til sheriff i Dallas County. Hun er den første Hispanic, første kvinne og første åpne lesbiske kvinne til noen gang å ha innehatt denne posisjonen. Hun er kun en av to kvinnelige sheriffer i Texas. Den andre er sheriff Bosanna Abreo i Bastrop County.

I 2006 vant republikaneren Tom Leppert over demokraten Ed Oakley 58% mot 42% for å bli borgermester i Dallas. Oakley kunne ha blitt den første homofile borgermesteren i en amerikansk by. Offisielt er byens valg ikke partistyrte.

I 2011 vant demokraten Mike Rawling, tidligere administrerende direktør for kjeden Pizza Hut, over partifelle og tidligere politisjef David Kunkle.

 Kulinariske spesialiteter 
Dallas er kjent for grillmat, ekte meksikansk mat og Tex-Mex-mat. Andre kjente kulinariske spesialiteter er frozen margarita og restaurantene La Calle Doce, Sonny Bryan's Smokehouse, Enchilada's, Mi Cocina, Bone Daddy's Barbecue og The Mansion on Turtle Creek. 
The French Room i Hotel Adolphus i Dallas sentrum ble av Zagat rangert som den beste hotellrestauranten USA. Flere av Dallas’ restauranter er høyt rangert blant USAs restauranter, som Bob's Steak & Chop House som ligger på 3.-plass ifølge USDA Prime Steakhouses chart, bak Ruth's Chris i Times Square og Bones i Atlanta.USDA top 10 Steak Houses in America I gjennomsnitt spiser innbyggerne i Dallas fire ganger i uken ute på restaurant eller café. Dette er det 3. høyeste gjennomsnittet i USA etter Houston og Austin. Dallas har flere restauranter pr. innbygger enn New York City.Zagat Surveys - Dining Out More, For Less.  Retrieved on 19. oktober 2006.Dallas Convention and Visitors Bureau - Deep in the Heart of Dallas .  Retrieved on 19. oktober 2006.

 Sport 
Dallas er hjembyen til Dallas Desperados (spiller i Arena Football League), Dallas Mavericks (National Basketball Association) og Dallas Stars (National Hockey League). Alle tre lagene spiller i American Airlines Center. Fotballaget FC Dallas (spiller i Major League Soccer), som tidligere het Dallas Burn, pleide å spille i Cotton Bowl stadium, men de flyttet til Pizza Hut Park i Frisco da den åpnet i 2005.FC Dallas    – About.  Retrieved on 20. oktober 2006. Cotton Bowl er fortsatt i bruk for universitetsfotballkampen med samme navn (amerikansk fotball), men også denne er planlagt flyttet. Laget Dallas Sidekicks, som var et lag i serien Major Indoor Soccer League, pleide å spille i Reunion Arena.Dallas Sidekicks – Turf Time .  Retrieved on 20. oktober 2006. Hockeylaget Texas Tornado spiller i Deja Blue Arena i Frisco.Texas Tornado – Information from home page.  Retrieved on 20. oktober 2006.

Nabobyen Irving er hjemmet til Dallas Cowboys, som spiller i National Football League mens Arlington er hjemmet til baseballaget Texas Rangers (Major League Baseball). I 2009 vil Dallas Cowboys flytte til sitt nye stadion i Arlington.Dallas Cowboys    – History   .  Retrieved on 20. oktober 2006.Texas Rangers – Ballpark .  Retrieved on 20. oktober 2006.

Andre lag i Dallas-området er rugbylaget Dallas Harlequins (USAs Rugby Super League) og baseballaget Frisco RoughRiders (Minor League Baseball) i Frisco.Dallas Harlequins – Information from home page.  Retrieved on 20. oktober 2006. Det amerikanske fotballaget for damer Dallas Diamonds som spiller i Women's Professional Football League, spiller i North Richland Hills.Dallas Diamonds   – Information from home page.  Retrieved on 20. oktober 2006.Dallas Diamonds   – Stadium .  Retrieved on 20. oktober 2006. McKinney er hjemstedet til Dallas Revolution (Independent Women's Football League), som også er et amerikansk fotballag for damer.Dallas Revolution  – Information from home page.  Retrieved on 20. oktober 2006.

Cricket er en annen sport som er populær blant folk fra de sørlige delene av Asia. De lokale universitetene SMU og UT-Dallas har sine egne cricketklubber som er tilknyttet USA Cricket.

 Klubb Liga Sport Arena Etablert Troféer Texas Rangers MLB Baseball Rangers Ballpark i Arlington 1972 0 World Series Dallas Cowboys NFL Amerikansk fotball Texas Stadium 1960 5 Super Bowl Dallas Mavericks NBA Basketball American Airlines Center 1980 0 NBA titler Dallas Stars NHL Hockey American Airlines Center 1993 1 Stanley Cup Dallas Desperados AFL Arena Fotball American Airlines Center 2002 0 ArenaBowl FC Dallas MLS Fotball Pizza Hut Park 1995 0 MLS Cup Dallas Sidekicks   Innendørsfotball Reunion Arena 1984-2004 4 Indoor Soccer titler

 Rekreasjon 
Dallas har 406 offentlige parker som dekker et område på 85 km². Den fineste er den 1,05 km² store Fair Park som opprinnelig ble laget for å holde Texas Centennial Exposition i 1936. Byen er også hjemstedet til Dallas Zoo, som var den første dyrehagen i Texas, den er også den største med et areal på 0,38 km². Parken åpnet 1888.DallasZoo.com - General Information.  Retrieved on 28. september 2006.

Byens parker har 17 innsjøer som White Rock Lake og Bachman-innsjøene som totalt dekker 17,81 km². På kryss og tvers i byen går det 99 km med sykkel- og joggeveier som Katy Trail. Det finnes også 47 private rekreasjonsområder, 276 idrettsområder, 60 svømmebasseng og 232 lekeplasser, 173 basketballbaner, 112 volleyballbaner, 126 legeområder med betongunderlag, 258 tennisbaner, 258 picnicområder og 6 18-hulls golfbaner, 2 drivingranger og 477 idrettsbaner.DallasParks.org – Facilities   .  Retrieved on 28. september 2006.

Vest for Dallas i Arlington ligger den opprinnelige Six Flags-parken, Six Flags Over Texas. Vannparken Hurricane Harbor ligger også i Arlington.

 Medier 
Dallas har flere lokalaviser, tidsskrifter, fjernsyns- og radiostasjoner som dekker hele Dallas/Fort Worth Metroplex-området. Dette er det 5. største mediemarkedet i USA.Arbitron    – Fall 2006 Market Ratings.  Retrieved on 13. oktober 2006.

Dallas har en dagsavis, The Dallas Morning News, som ble grunnlagt i 1885 av A.H. Belo og som er selskapet Belos fremste avis. Dallas Times Herald, som startet i 1888, var den største konkurrenten til The Morning News inntil Belo kjøpte avisen 8. desember 1991 og la ned avisen den neste dagen. Andre dagligaviser er Al Día, en spansktalende avis og Quick, en gratisavis som er en kortversjon av The News. Begge er utgitt av Belo.

Andre papirpublikasjoner inkluderer Dallas Observer og North Texas Journal som begge er alternative ukesaviser, samt D Magazine som er et månedlig tidsskrift for næringsliv, liv og underholdning i DFW Metroplex.

Naboområdets dagsavis Fort Worth Star-Telegram er en annen stor dagsavis som dekker Fort Worth/Tarrant County og de andre vestlige og nordvestlige forstedene. Denton Record-Chronicle dekker byen Denton og Denton County.

Dallas-området har fjernsynsstasjoner for alle de store nettverkene, samt uavhengige:
 KDFW 4 (FOX)
 KXAS 5 (NBC)
 WFAA 8 (ABC) (som også er eiet av Belo)
 KTVT 11 (CBS)
 KERA 13 (PBS)
 KTXA-21 (uavhengig stasjon)
 KUVN 23 (Univisión), 
 KDFI 27 (My Network TV)
 KDAF 33 (CW Television Network)
 KXTX 39 (Telemundo)

63 radiostasjoner har et dekningsområde som omfatter Dallas.Radio-Locator - Dallas, Texas.  Retrieved on 20. oktober 2006. City of Dallas driver WRR 101.1 FM som er en radiostasjon som sender klassisk musikk. Den sender fra offentlige kontorer i Fair Park.Dallas's Fair Park Newsletter   . Retrieved on 9. mai 2006. 
Den fikk sin lisens i 1948 og er den eldste kommersielt drevne radiostasjonen i Texas og den nest eldste i USA etter KDKA (AM) i Pittsburgh.WRR Classical 101.1 FM: The First Radio Station In Texas, est. 1921 – About WRR   . Retrieved on 9. mai 2006. 
På grunn av byens sentrale lokalisering og dens mangel på fjellterreng i nærområdet kan mellombølgestasjoner som KRLD og WBAP i Fort Worth  sende så langt som til Nord-Dakota om natten og kan bli benyttet til nødsendinger hvis sendere i andre større byområder i USA svikter.

Hispanic Broadcasting Corporation (HBC), den største spansktalende radiostasjonen, var lokalisert i Dallas.Emailwire.com - “Hispanic Broadcasting Corporation Announces Renan Almendarez Coello, El Cucuy De La Mañana, “is Taking His Career to New Heights”   .”  Originally published 30. januar 2003.  Retrieved on 19. oktober 2006. I 2003 ble HBC kjøpt opp av Univision og ble til Univision Radio Inc. Radioselskapet har fortsatt sitt hovedkvarter i Dallas.Business.com - Hispanic Broadcasting Corporation   .  Retrieved on 19. oktober 2006.

Avisen Texas Jewish Post er en jødisk avis som dekker DFW Metroplex. Lokale koreanske, kinesiske og vietnamesiske aviser finnes også.

 Religion 
Det er en stor protestantisk kristen innflytelse i Dallas. Byen ligger innenfor Bibelbeltet i USA. Det er mange metodist- og baptistkirker i Dallas og de omliggende byene. Det finnes også to store kristne private universiteter i Dallas-området. Cathedral of Hope er det største homoseksuelle kirkesamfunnet i verden.Cathedralofhope.com – History   . Retrieved on 17. april 2006. Dallas har også et stort mormonersamfunn som førte til at Jesu Kristi kirke av siste dagers hellige bygget Dallas Texas Temple i 1984.

Den katolske kirke står også sterkt i området. De driver University of Dallas i Irving, som er et universitet for de frie kunstene. På andre siden av gaten fra University of Dallas ligger et av kun 13 cistercienserklostre i USA, og det eneste som også er en forberedende skole. Cathedral Santuario de Guadalupe som ligger i Arts District er katedralen til Dallas' katolske bispedømme som har det nest største antallet medlemmer i USA. Det er 70 prestegjeld innenfor dette bispedømmet. Dallas har også tre orientalske ortodokse kirker.SuperPages – Orthodox churches in Dallas, Texas.  Retrieved on 13. oktober 2006.

Byen har også et stort jødisk samfunn hvorav mange bor i Øst- og Nord-Dallas.The Jewish Federation of Greater Dallas - Congregations   . Retrieved on 20. oktober 2006. Temple Emanu-El of Dallas er en av de største synagoger i det sørlige og sørvestlige USA. Synagogen ble grunnlagt i 1873. Samfunnet ledes av rabbiner David E. Stern.Temple Emanu-El of Dallas   .  Retrieved on 7. november 2007.

Et sterkt hinduistisk samfunn finnes også i DallasNorth Texas Hindu Mandir. Retrieved on 15. februar 2007. og i Irving, Coppell og andre forsteder.

Dallas har også et stort buddhistisk samfunn hvor immigranter fra Thailand, Laos, Kambodsja, Vietnam, Nepal, Tibet, Japan, Kina og Sri Lanka som har resultert i en buddhistisk befolkning spesielt i Garland hvor det også ligger et buddhistisk tempel. Mange buddhistiske templer finnes i DFW Metroplex-området. The Buddhist Center of Dallas , Lien Hoa Vietnamese Temple Irving, Wat Buddhamahamunee of Arlington TX.

 Hendelser 
Den viktigste festivalen i Dallas er State Fair of Texas som har blitt avholdt årlig i Fair Park siden 1886. Festivalen er et stort arragement for staten Texas og gir cirka USD 300 millioner til byens økonomi. «Red River Shootout» (University of Texas at Austin-University of Oklahoma)-kampen i Cotton Bowl og andre Cotton Bowl-kamper får også et markant antall mennesker til byen.

Andre festivaler i området er Cinco de Mayo-festivitetene arrangert av byens store meksikanske befolkning. Saint Patrick's Day-paradene i det irske miljøet, spesielt langs Øst-Dallas-området Lower Greenville. Juneteenth-festivitetene, Greek Food Festival of Dallas, og en årlig halloween-parade på Cedar Springs Road i Oak Lawn. Nylig har Dallas introdusert en my måte å feire nyttårsaften på arrangert av WFAA kanal 8, «Big D NYE» kan bli en årlig hendelse som vil bestå av folk fra hele Texas og USA som er til stede i Dallas' Victory Park for å feire det nye året.

Den amerikanske presidenten John F. Kennedy ble myrdet i Dallas 22. november 1963.

Kjente personer fra Dallas
 Billy Gibbons, gitarist og sanger
 Demi Lovato, skuespiller og sanger 
 Dusty Hill, bassist og sanger
 Meat Loaf, skuespiller og sanger
 Michael Johnson, sprinter
 Stevie Ray Vaughan, sanger
 Selena Gomez, sanger, skuespiller og designer
 Ralph Guldahl, golfspiller
 Jim Dauterive, forfatter og prousent

Flyplasser
 Dallas/Fort Worth International Airport
 Dallas Love Field

 Referanser 

 Eksterne lenker 




Kategori:Bosetninger etablert i 1841
Kategori:1841 i Nord-Amerika
Kategori:Byer i Dallas County i Texas
Kategori:Byer i Collin County
Kategori:Byer i Denton County
Kategori:Byer i Kaufman County
Kategori:Byer i Rockwall County
Kategori:Byer i Texas